เหงือกที่มีสุขภาพดีจะมีลักษณะคล้ายผิวอะไร
ก. ผิวเรียบ
ข. ผิวขรุขระ
ค. ผิวส้ม
ง. ผิวบาง
คำตอบที่ถูกต้องได้แก่ ค.  
เนื่องจาก เหงือกที่มีสุขภาพดีจะมีลักษณะแน่น ลักษณะคล้ายผิวส้ม มีสีในโทนเดียวกันกับสีของเยื่อบุในปาก เช่นคนที่ค่อนข้างคล้ำหน่อย เหงือกก็จะมีสีออกคล้ำ แต่ถ้าเหงือกใครมีสีแดงคล้ำหรือแดงอมน้ำเงิน อันนั้นเป็นเหงือกอักเสบ ซึ่งเราจะพบว่าบริเวณคอฟันขนาดกว้าง 2-3 มิลลิเมตร โดยรอบจะเป็นรอยเหมือนกับพวงมาลัยคล้องอยู่ เหงือกปกติควรจะเป็นสีชมพูอ่อน แต่ถ้าใครเกิดมีสีดำเป็นเหมือนพวงมาลัยคล้องอยู่ แสดงว่าท่านอาจมีพิษของโลหะหนักเข้าไป หรืออาจมีหินปูนเกาะ

เหงือกอักเสบที่เกิดขึ้นจะมีลักษณะอาการอย่างไร 
อาการที่เห็นชัดคืออาการคันเหงือก ซึ่งเป็นอาการเริ่มแรกของการเกิดเหงือกอักเสบ ชาวบ้านทั้งหลายที่ชอบใช้มีดปลายแหลมมาขูดหรือเกาบริเวณรอบๆตัวฟัน จะทำให้เหงือกฉีกขาดและอักเสบขึ้นมาอีก ซึ่งจะเป็นอันตรายยิ่งขึ้น อีกลักษณะคือ เหงือกจะบวมเป็นลอนๆบริเวณเคลือบไรฟันและถ้าเคี้ยวอาหารหรือขยับปากยิ้มจะมีเลือดออก และยังพบว่ามีกลิ่นปากด้วย นอกจากนี้เมื่อเหงือกบวมบางคนเอาเกลือป่นถูแล้วบอกว่ามันหายอักเสบ ที่จริงพอถูแล้วทำให้น้ำและเลือดที่คั่งอยู่ออกมาก็จะลดอาการบวม ซึ่งไม่ใช่การรักษาแต่จะทำให้มีการอักเสบช้ำขึ้นมาอีก
ผิวหนัง Dermatology